**Учител по изобразително изкуство**

На основание чл. 3 от Наредба за държавните изисквания за придобиване на професионална квалификация „Учител“ Факултетът по изкуствата към ЮЗУ „Неофит Рилски“ провежда задочен квалификационен курс за придобиване на професионална квалификация „Учител по изобразително изкуство“.

***Условия за кандидатстване:***

Обучението е предназначено за завършили образователно-квалификационна степен „Бакалавър“ и „Магистър“ по направление 8.2. Изобразително изкуство, 8.1. Теория на изкуството или направление 1.2. Педагогика, като обучението се организира в съответствие с Наредба за държавните изисквания за придобиване на професионална квалификация „Учител“ и правилниците на Университета.

***Цел на специализацията:***

Да подготви завършилите курса на обучение за ефективна педагогическа дейност в съвременните условия на общообразователното училище във всичките му степени, съобразно държавните изисквания, регламентирани в закона.

 ***Професионални умения, знания, компетенции:***

Завършилите професионална квалификация „Учител по изобразително изкуство“ са подготвени за работа в съвременните условия на общообразователното училище във всичките му степени, извънкласните форми на занимания с изобразително изкуство, детските школи по изкуствата. Те могат да реализират придобитата си квалификация в системата на началното и средното образование и като ръководители в школи по изкуствата, директор на учебни заведения, провеждащи обучение по изобразително изкуство.

Методическата и теоретико-практическа подготовка им позволява да разработват учебна документация относно учебния материал по изобразително изкуство, регламентиран и съобразен с държавните образователни изисквания.

***Професионална реализация:***

По националната класификация на длъжностите и професиите в Република България (2011 г.) длъжностите, които учителите по музика могат да заемат, са от:

Клас Специалисти:

23 – Преподаватели:

* единична група 2330-5004 – Учител, общообразователен учебен предмет в прогимназиален етап;
* единична група 2330 -5005 – Учител, общообразователен учебен предмет в гимназиален етап;
* единична група  2354 – 5001 – Учител/ Преподавател изобразителни дейности в занимания по интереси.

 Курсът завършва с държавен практико-приложен изпит в училище.

Успешно завършилите квалификационния курс получават свидетелство за професионална квалификация.

***Необходими документи при кандидатстване:***

* Заявление по образец;
* Ксерокопие на дипломата за висше образование или уверение, че лицето е студент във втори или трети курс;
* Такса за административно обслужване.

***Срок за подаване на документи:*** от 1 септември до 30 септември.

***Документите се подават в кабинет 580, Учебен корпус № 1.***

**Контакти**

Вяра Дюлгерова
Тел. + 359 73 588 533
Е-mail: art@swu.bg
Гр. Благоевград
Ул. „Иван Михайлов“ №66